text: Deltagere på sommerlejr træner akrobatik på hesteryg
  03 juli 2016 kl. 14.37
  Søndag er sidste dag på sommerlejr for voltigering i Jelling.
  Fem dages sommerlejr på Thommysminde Hestecenter i Jelling nærmer sig sin afslutning.
  Søndag middag blev lejren rundet af med gallamiddag og efterfølgende show.
  Mille Stapelfeldt, Ilved: "Det blev lidt kedeligt med andre sportsgrene. Så da jeg så en af mine veninder dyrke voltigering, så begyndte jeg, fordi det så sjovt ud."
  Her skulle deltagerne på sommerlejren fremvise resultatet af ugens anstrengelser på hesteryg.
  Blandt deltagerne på sommerlejren er Mille Stapelfeldt fra Ilved. Hun har dyrket voltigering i omkring fire år.
  - Det blev lidt kedeligt med andre sportsgrene. Så da jeg så en af mine veninder dyrke voltigering, så begyndte jeg, fordi det så sjovt ud, siger Mille Stapelfeldt til TV SYD.
  Hun mindes første gang, hun stiftede bekendtskab med sporten.
  - Første gang jeg løb ind på en bane var det meget grænseoverskridende for mig. Jeg vidste ikke rigtig, hvad jeg skulle gøre. Min mine kammerater fik mig hurtigt til at føle mig tryg.
  I løbet af lejren har deltagere på alle niveauer dagligt trænet på både træheste og rigtige, galoperende heste.
  - Du får en rigtig god træning ud af det, et godt fællesskab med dine holdkammerater og lærer nye mennesker at kende, slutter Mille Stapelfeldt.
  Både danske og udenlandske topundervisere har undervist både nybegyndere og elitevoltigører, der gerne vil finpudse formen inden resten af sæsonens stævner.
  Voltigering
  Voltigering er akrobatik på ryggen af en galoperende hest.Det udøves enten som holdsport (gruppevoltigering) eller som individuel (enkeltvoltigering).Hesten longeres af en longefører i en taktfast galop. Deltagerne hopper, fra jorden, op på hestens ryg og udfører en eller flere obligatoriske øvelser, enten enkeltvis eller flere ad gangen.Udover voltigernes øvelser på hesten bedømmes også hestens galop og longeførens evne til at longere hesten korrekt.
  
  